ནི་ཤིང་གི་ཕུང་པོ་ལས་ཟད་པ་མེད་པར་འདུག་པ་དང་།
སྨན་ཐམས་ཅད་ཀྱི་རྩ་བར་གྱུར་པ་ཅུ་གང་ཁ་བ་ལྟ་བུ། གུར་གུམ་གྱི་སྤང་རི་
དམར་སེར་ལི་ཁྲིའི་མདངས་འོད་འཚེར་བ། ལི་ཤི་པདྨའི་སྡོང་པོ་ལྟ་བུ་དམར་
སྨུག་སྣུམ་བག་ཅན། སུག་སྨེལ་གསེར་གྱི་གཡེར་ཁའི་དྲྭ་བ་ལྟར་འཕྱང་པ། ཀ་
ཀོ་ལ་གཡུ་ཡི་ལོ་འདབས་ཕང་ཕུང་དུ་གཡོ་བ། ཛཱ་ཏི་ཤིང་སྣ་མ་ཞེས་བྱ་བ་ལས་
འབྲས་བུའི་ཕུང་པོ་དཔུངས་སེ་འདུག་པ། ཙན་དན་སྦྲུལ་སྙིང་དཔག་ཚད་ཙམ་
ཁྱབ་པ་དང་། ཙན་དན་ཨ་ཀར་ཤ་སོགས་དྲི་བཟང་པོ་འོད་དང་ལྡན་པ་དཔག་
ཏུ་མེད་པས་ཁྱབ་པ། ཚི་བ་རྣམས་ག་པུར་དུ་འདུག་ཅིང་། རྩེར་བྱ་རིགས་སྣ་
ཚོགས་པའི་སྐད་སྙན་པར་སྒྲོགས་པ། མེ་ཏོག་ཁ་དོག་མི་འདྲ་བ་ཕྱང་པ་ཙི་དང་
ཕུབ་ཙམ་པས་ ཕྱོགས་ ཐམས་ཅད་གང་བ། བདུད་རྩིའི་ཆུ་ ཀླུང་ དལ་ བར་
འབེབས་པ་ལས་རོལ་མོའི་སྒྲ་འབྱུང་བའི་གནས་དེ་ལྟ་བུ། སྔོན་ཆད་བདག་
བྱིས་པ་ཆུང་ངུའི་དུས་ཁྲིའུ་ཞིག་གི་སྟེང་དུ་བཞག་ནས་གཡས་ཕྱོགས་ཀྱི་ཐད་
དེར་སྨན་བླའི་ཞིང་བཀོད་བཟོ་བོ་མཁས་པའི་རྣམ་འགྱུར་དང་ལྡན་པ་ཞིག་
བཤམས་ཡོད་པ་ལ་བལྟས་པས་ཞིང་ཁམས་དེ་འདྲ་བར་དངོས་སུ་སླེབ་པའི་སྣང་
བ་ལ་སྨན་གྱི་འབྲས་བུས་ལོ་འདབ་ཁར་ཟོས་པས་ལུས་སེམས་ལ་བདེ་བ་བཟོད་
མེད་དུ་སྐྱེས་པའི་ཉམས་སྣང་བྱུང་བ་དེ་དུས་ཡང་ཡང་ཡིད་ལ་དྲན་པར་འདུག་
པའི་ཞིང་དེའི་དབུས་ཀྱི་ཆར། ཕན་བཏགས་ལྗོན་པའི་གནས་དཔལ་གྱི་རི་བོ་
ཞེས་བྱ་བ་བལྟའ་[ ལྟ ] ན་སྡུག་གི་གནས་གཉིས་པ་ཞིག་ན་གཡུ་དང་པདྨ་ར་
གའི་མདོག་ཅན་གྱི་བྲག་རི་ཡོད་པའི་ཕུག་པ་ཞིག་གི་ནང་དེར་ཀུ་ཤའི་འབོལ་
བརྩེགས་སྟེང་དུ་མེ་ཏོག་ཙམ་པ་ཀའི་སྟན་ལ་དྲང་སྲོང་ཆེན་པོ་སྐུ་མདོག་སྔོ་
བསང་དབུ་སྐྲ་རིང་པོ་ཐོད་དུ་བཅིང་བ་སྨ་ར་རིང་བ་སྨད་གཡོག་སྔོན་པོ་གཟན་
གུར་གུམ་གྱི་མདོག་ལྟ་བུ་མནབ་པ། སྐུ་ལ་སྨན་གྱི་དྲི་བཟང་པོ་འཐུལ་བ་ཞིག

༄༅ །།གསོ་བ་རིག་པའི་མན་ངག་བདུད་རྩིའི་བཅུད་ཐིག
11
དང་མཇལ་བའི་མཚན་ དྲིས་ཀྱང་མེས་བུ་གསོན་ཞེས་གསུངས་ པ་ ཐོས་ ཏེ།
ཡུལ་གྱི་སྐད་རིགས་མི་འདྲ་བའི་བརྡའ་མ་འཕྲོད་པ་གང་ཡིན་མི་འབྱེད་ཅིང་
དོན་ལ་སྨན་གྱི་དྲང་སྲོང་རྒྱུན་ཤེས་བུ་ཞེས་བྱ་བ་ཡིན་པར་ངེས། ཁོང་གི་ཐུགས་
ལ་མཁྱེན་ པའི་ ཆོས་ གསོ་ བ་ རིག་ པའི་ གཞུང་ ལུགས་ ཡིན་པར་འདུག་པས།
དེའི་དོན་བདག་ ལ་ གསུངས་དགོས་པའི་ཐུགས་བརྒྱུད་བསྐུལ་བས་རྗེས་ སུ་
གནང་བར་ཆོས་པ་ན། གཞན་ཡང་ལྷའི་དྲང་སྲོང་ལྗང་སྔོན་ཆེན་པོ་ཙ་ར་ཀ
ནབས་སོ་སྐྱེས། ཐ་སྐར་བུ། ལྷས་སྐྱོབས། གཡས་ཕྱོགས་ལྷ། ཐང་ལྷ་འབར།
མེ་བཞི། རྐང་གཉིས་སྤྱོད་པ། ཀ་ཡ་ན་ཤིང་ཁྱེར་གཞོན་ནུ་སྲིན་དེ་རྣམས་
མངོན་མཁྱེན་དང་རྫུ་འཕྲུལ་གྱིས་འདུས་ནས་རིན་པོ་ཆེ་སྣ་ཚོགས་དང་། སྨན་
གྱི་འབྲས་བུའི་མཎྜལ་ཕུལ་ནས་རོལ་མོའི་སྒྲ་དང་བཅས་མགྲིན་གཅིག་ཏུ་བརྗོད་
པ་ནི། དྲང་སྲོང་ཆེན་པོ་རྒྱུན་གྱི་མངོན་མཁྱེན་ལྡན།། ཉོན་མོངས་དགྲ་བཅོམ་
རྣམ་པར་བགྲོལ་བའི་ཐུགས།། ཟབ་གྲོལ་བདུད་རྩི་ཆོས་ཀྱིས་གསུང་སྒྲ་སྒྲོགས།
སྐུ་ཚེ་འདུ་བྱེད་མ་སྤང་བསྐལ་བར་བཞུགས།། རྫུ་འཕྲུལ་མཐུ་སྟོབས་བཻཌཱུརྱ་
སྣང་དུ།། རྒྱལ་བའི་གང་གསུངས་བདེན་པར་རབ་སྨྲ་བས།། དེང་དུས་འདི་ལ་
ལེགས་པར་སྟོན་ཅག་གི། སྙིགས་མའི་ཡང་མཐར་ཁྲི་གདུགས་འཁོར་བའི་
འོག། རྒྱུ་དང་འབྲས་བུས་ནད་ཀྱི་གདུང་བ་ལ།། སེལ་བྱེད་ཐུགས་རྗེ་ཆར་གྱི་
རྒྱུན་སྤྲོས་ཤིག། ཅེས་བསྐུལ་བའི་མཐུན་གྱུར་མཛད་པའི་དྲང་སྲོང་ཆེན་པོའི་
ཞལ་ནས། འདི་སྐད་བདག་གི་ཐོས་པའི་དོན་རྣམས་ནི།། མཐའ་ཡས་སེམས་
ཅན་དོན་དུ་བདག་གིས་བཤད།། ཡིད་ལ་ཟུངས་དང་ཕན་པ་དཔག་མེད་
འབྱུང་།། ལག་ལེན་ཞིབ་པར་མཛོད་ཅིག་ཕྱི་རབས་རྣམས།། ཞེས་གསུངས་
ནས་བཀའ་གནང་བ་ལེགས་པར་མཛད་དོ།། རྗེས་དྲང་སྲོང་ཆེན་པོ་དེ་ཉིད་ཀྱི་
སྔོན་ཆད་ཀྱང་། བོད་ཡུལ་དུ་སྨན་རྒྱལ་གཡུ་ཐོག་མགོན་པོ་དང་། དྷ་རྨ་སྭ་མི།
ཉི་འོད་གསལ་ལ་སོགས་པའི་སྤྲུལ་པ་མང་པོས་སྨན་གྱི་འགྲོ་དོན་དཔག་མེད་

12
༄༅ །།ནད་ཐོག་ཉམས་ཡིག་ཕྱོགས་བསྒྲིགས།
མཛད་ཅིང་། ཕྱིན་ཆད་ཀྱང་འབྱོན་པར་ངེས་པའི་བཀའ་དྲིན་ཆེན་པོ་དང་ལྡན་
པ་ཞིག་སྟེ། དེ་ཉིད་ཀྱིས་ཞལ་ནས་ཐོས་པ་ཇི་ལྟར་ན། གདུག་པ་རྣམས་སེལ་
འདོད་འབྱུང་སྨན་གྱི་མཆོག ། རིག་པའི་ཡེ་ཤེས་དྲི་བྲལ་ཆོས་ཀྱི་སྐུ། འདུ་
འབྲལ་མེད་པར་བརྟེན་[ བསྟེན]ནོ་འཁོར་བ་པའི།། གཅོང་ནད་མ་ལུས་དྲུང་
ནས་འབྱིན་གྱུར་ཅིག།
ས་བཅད་གཉིས་པ། ཡན་ལག་བརྒྱད་བསྟན་པ།
བདུད་རྩི་སྨན་གྱི་ཆོས་ཚུལ་ཡན་ལག་བརྒྱད།། ལུས་དང་བྱིས་པ་མོ་ནད་
གདོན་ཆེན་དུག། རྨ་དང་རྒས་པ་རོ་ཙའི་གསོ་ཚུལ་གྱི།། ལག་ལེན་མན་ངག་
མདོ་དོན་དྲིལ་ཏེ་སྨྲ། རྣམ་འདྲེན་རྫོགས་སངས་རྒྱས་ཀྱི་གསུངས་པ་ཡིས།།
རྒྱུད་ཀྱི་དོན་རྣམས་ཟབ་ཅིང་རྒྱ་ཆེ་བ།། བློ་གྲོས་ལྡན་པ་རྣམས་ཀྱིས་རྟོགས་
ནུས་ཤིང་།། མི་ཤེས་བློ་ཆུང་རྣམས་ཀྱིས་རྟོགས་མིན་པས།། དེ་ཕྱིར་བསྡུས་
དོན་ཟབ་གནད་འདིར་བཤད་བྱ།། རྟེན་འབྲེལ་བཅུ་གཉིས་རྩ་བ་མ་རིག་པ།
དེ་ལས་ཉོན་ཡིད་སྐྱེས་པས་འཁྲུལ་སྣང་གིས།། རྗེས་འབྲང་ཕན་གནོད་ལེགས་
ཉེས་བདེ་སྡུག་འབྱུང་།། ཕན་པ་སྨན་ཡིན་གནོད་པ་ནད་གདོན་ཡིན།།
དང་པོ། ལུས་ཀྱི་ནད་རྒྱུ།
༡ ནད་ཀྱི་རྐྱེན།
ནད་ཀྱི་རྒྱུ་ནི་དུག་ལྔ་སྟོབས་ཆེ་བས།། ཞེ་སྡང་དབང་གིས་ཚད་པའི་
ནད་རྣམས་བསྐྱེད།། འདོད་ཆགས་དབང་གིས་གྲང་བའི་ནད་རྣམས་བསྐྱེད།།
གཏི་མུག་དབང་ གིས་བད་ ཀན་ནད་རྣམས་བསྐྱེད།། ང་རྒྱལ་དབང་ གིས་

༄༅ །།གསོ་བ་རིག་པའི་མན་ངག་བདུད་རྩིའི་བཅུད་ཐིག
13
མཁྲིས་པའི་ནད་རྣམས་བསྐྱེད།། ཕྲག་དོག་དབང་གིས་གདོན་གྱི་རྒྱབ་བརྟེན
བྱས། ། དེ་ལས་ནད་རིགས་སྣ་ཚོགས་བྱུང་བ་ཡིན།། རླུང་མཁྲིས་བད་ཀན་
འདུས་པ་བཞི་པོ་ནི།། སྙོམས་ན་ལུས་སྟོབས་བསྐྱེད་ཅིང་ལེགས་པ་ཡིན།། མ་
སྙོམས་ནད་རྣམས་སློང་བས་ཉེས་པ་བསྐྱེད།།
ནད་ཀྱིས་ཟིན་པའི་སྡུག་བསྔལ་
དཔག་ཏུ་མེད།། འཚོ་བྱེད་སྨན་གྱིས་ནད་སེལ་བདེ་བ་ཐོབ།།
ནད་ཀྱི་རྐྱེན་ནི་ཟས་སྤྱོད་གདོན་གྱི་སླང་།།
༢ ནད་ཀྱི་དབྱེ་བ།
[
དབྱེ་བ་ལུས་ཀྱི་ནད་ལ་བདུན་ཅུ་ཡོད།། རླུང་མཁྲིས་བད་ཀན་ཚ་གྲངས་
[ གྲང]འདུ་བ་ལྔ།། ནད་ཀྱི་རྩ་བ་ཡིན་པས་དེ་བསྐྱེད་པའི།། ཀླད་མིག་རྣ་བ་
སྣ་ལྕེ་སོ་མཆུ་འགྲམ།། ངོ་ལྤགས་སྐྲ་སྨིན་གྲེ་བ་མགོ་བོ་ཡིས།། ནད་ཀྱི་རྣམ་
གྲངས་ བཅུ་ གཅིག་ དབྱེ་ བ་ ཡིན། རོ་ སྟོད་ མདུན་ རྒྱབ་ སྙིང་ གློ་ དབུག་
[དབུགས』མི་བདེ།། དཔུང་པ་གྲུ་མོ་ལག་པ་སྟོད་ནད་བདུན།། ཕོ་བ་རྒྱུ་མ་
ལོང་ཀ་མཆིན་མཚེར་དང་།། བསམ་སེ་རྣམས་ནི་བར་གྱི་ནད་དྲུག་ཡིན།།
མཁལ་རྐེད་དཔྱི་བརླ་ངར་གདོང་རྐང་མགོ་རྣམས།། སྨད་དུ་བབ་པའི་ནད་ཀྱི་
རྣམ་གྲངས་དྲུག། རྩ་ལྤགས་ཆུ་རྒྱུས་རུས་པ་ཆུ་སེར་དང་།། ལྷ་བ་ཁྲག་ལ་ཞེན་
པའི་ནད་རྣམས་དང་།། རིམས་ཡམས་ལྷོག་པ་ཤ་ལྷག་རྨེན་བུའི་རིགས།།
ལུས་སྤྱིའི་ནད་ཀྱི་དབྱེ་བ་བཅུ་གཅིག་ཡིན།།
༡
༢
ཡན་ལག་ནད་ཀྱི་དབྱེ་བ་མདོར་བསྟན་ན།། ཀླད་ནད་སྲོག་གྲིབ་རླུང་
མཁྲིས་ཁྲག་དང་བཞི།། མིག་ནད་ཚ་གྲང་འགྲིབ་དང་ལིང་ཐོག་བཞི།། སྣ་ནད་

14
༄༅ །།ནད་ཐོག་ཉམས་ཡིག་ཕྱོགས་བསྒྲིགས༎
ཡ་མ་སྲིན་ཅན་འཚུབ་དང་གསུམ།། གྲེ་ནད་གག་པ་གྲེ་འཐོར་ཟས་སྤྱོད་གྲིབ།།
མགོ་ནད་སྒེར་དུ་དབྱེ་ན་བཅོ་ལྔ་ཡིན།།
སྙིང་ནད་ཚད་རླུང་ཆུ་སེར་གསོགས་པ་
དང་།། གློ་ནད་སྐྱ་སྦབ་[ རྦབ] ཚད་རླུང་རྣག་ཏུ་འདྲིལ།། སྟོད་ནད་སྒེར་དུ་
དབྱེ་ན་བདུན་ཡིན་ནོ།། ཕོ་བའི་ནད་ལ་དུག་དང་མ་ཞུ་བ།། རྒྱུ་མའི་ནད་ལ་
སྐྲན་གཟེར་བར་གྱི་བཞི།། རྐང་ནད་དྲེག་གྲུམ་རླུང་ནད་ལྕེ་སྤྱང་སྟེ།། སྨད་ཀྱི་
གསུམ་དང་ནད་རིགས་བདུན་ཅུ་ཡིན།།
༣ རེག་པ་རྩ།
བརྟག་ཐབས་རེག་པ་རྩ་ལ་བལྟ་ཚུལ་ནི།། ནད་པ་མ་གྲང་འགུལ་སྤྱོད་
[ བསྐྱོད]མ་བྱས་པར།། དབུགས་མལ་གནས་ཤིང་སོས་དལ་ཡོད་པའི་དུས།།
སྨན་པའི་ལག་གཡས་ནད་པའི་ལག་གཡོན་དང༌།། སྨན་པའི་ལག་གཡོན་ནད་
པའི་ལག་གཡས་བརྟགས།། ལག་པའི་ཕྱི་རྒྱུད་དོན་སྣོད་རྩ་ཡིན་དེ།། དང་པོ་
བརྟག་དགོས་སོར་གསུམ་མཉམ་པར་བཞག། སྙིང་རྩ་གཡོན་ནས་འབྱུང་སྟེ་
དོན་སྣོད་དྲུག། ཕན་ཚུན་འབྲེལ་ཞིང་མོ་ལ་སྙིང་རྩ་ལྡོག། ནད་མེད་ནད་ཅན་
མིང་ཡོད་མིང་མེད་ལ།། ནད་མེད་རྩ་རྒྱུད་སྙོམས་ཤིང་འགྱུར་ལྡོག་མེད།། ནད་
ཅན་རྩ་རྒྱུད་མི་སྙོམས་འགྱུར་ལྡོག་ཆེ།། དེ་ལ་ངེས་མེད་ནད་ཟུག་ཕྲ་མོ་རེ།
བྱུང་ཡང་མིང་མེད་ཉེས་པའི་སྐྱོན་མི་བསྐྱེད།། གར་བབ་ནད་དང་རྩ་མཚུངས་
ནོར་འཁྲུལ་མེད།། མ་ཚང་སྟོད་འབྱིན་མྱུར་དལ་ལྷོད་སྟོང་དྲུག། དོན་སྣོད་
གར་བྱུང་དེ་ལ་ནད་ཟུག་འབྱུང་།། ལག་སོར་དང་པོས་སྟོད་ནད་གཉིས་པས་
བར། ། གསུམ་པས་སྨད་ནད་སོར་དྲུག་ནད་སྤྱིར་བརྟགས།། མ་ཚང་འཆི་རྩ་
འཆི་བསླུས་སོར་ཆུད་སྲིད།། སོར་མ་ཆུད་ན་ངེས་པར་འཆི་བའི་རྩ།། སྡོད་པ་
གྲངས་མེད་གདོན་ཡིན་རིམ་གྲོ་བྱ།། གྲངས་ཡོད་འཆི་རྩ་ཡིན་པས་ངན་པར་
ཤེས།། འཐེན་པ་འདྲ་ན་བྲེད་སྔགས་ནད་ཟུག་འབྱུང་།། མྱུར་བ་ཚད་པ་ཡིན་
ཅིང་བུལ་བ་ནི།། གྲང་བར་ངོས་བཟུང་ལྷོད་པ་ནད་ཆུས་རྟགས།། སྟོང་པ་རླུང་

༄༅ །། གསོ་བ་རིག་པའི་མན་ངག་བདུད་རྩིའི་བཅུད་ཐིག
15
ཡིན་ནད་ ཀྱི་ སྣ་ འདྲེན་དང་། ། མཇུག་སྡུད་ཐམས་ཅད་ཡིན་ པས་དེ་ ཚུལ་
བརྟགས།། བད་ཀན་རྩ་ནི་སྦོམ་རྒྱས་འདྲིལ་བ་སྟེ།། སྐྱ་སྨུག་དབྱེ་བ་དྲག་དལ་
ཙམ་ལས་མེད།། ཁྲག་རྩ་ཕྲ་འདྲིལ་མཁྲིས་པ་དེ་ལས་ཞན།། མི་བདེན་པ་ནི་
གདོན་གྱིས་སྦས་པའི་རྩ།། གཉན་གྱི་རྩ་ནི་འབུར་འབུར་མང་ ཞིང་ རྒྱུག།
རིམས་ཡམས་རྩ་ནི་རྟ་རྒོད་ལོང་བ་འདྲ།། ཆུ་སེར་རྩ་ནི་འདར་ཞིང་རྒྱུ་བ་
དཀའ།། སྲིན་གྱི་རྩ་ནི་འཁྱུག་ཅིང་ལེབ་མོར་འཕར།། གཟེར་གྱི་རྩ་ནི་སྦུད་པ་
འབུད་དང་འདྲ།། མེ་ལྕེ་འདྲ་བ་དྲང་སྲོང་གཟའ་ཡི་ནད།། ཁང་[ ཁེངས]
ཤིང་མི་བདེན་སྨྱོན་པ་རྒྱལ་པོའི་ནད།། སྦྲུལ་འཁྱུགས་འདྲ་ན་ཀླུ་དང་ས་བདག་
ནད།། རང་རང་གཉེན་པོ་གང་ཡིན་གསོ་བཅོས་བྱ།། ལག་པའི་ནང་རྒྱུད་བླ་
ཡི་རྩ་ཡིན་པས།། སྙོམས་པར་འཕར་ན་ཚེ་ལ་བར་ཆད་མེད།། གྲངས་སུ་སྡོད་
ན་ཚེ་ལ་བར་ཆད་འབྱུང་།། སྡོད་གྲངས་གཉིས་འགྱུར་རྒྱལ་གདོན་གནོད་པ་
ཡིན།། གསུམ་འགྱུར་མོ་གདོན་གནོད་ཅིང་བཞི་འགྱུར་ན།། ཡུལ་གདོན་
གནོད་ཅིང་ལྔ་འགྱུར་ཐེའུ་རང་གདོན།། དྲུག་འགྱུར་སྟེང་གདོན་བདུན་འགྱུར་
འོག་གདོན་ཡིན།། ཞིབ་པར་ལྕོག་[ ལྕོ] ཀ་རྩ་མཁྱེན་བརྟག་པར་བྱ།།
༤ མཐོང་བ་ཆུ།
མཐོང་བ་ཆུ་ལ་བརྟག་པར་བྱ་བ་ནི།། ཆུ་མདོག་སྐྱ་ན་རླུང་ཡིན་ཚད་པ་
དམར།། དམར་སེར་མཁྲིས་པ་སྔོ་ན་གྲང་བ་ཡིན།། སྙིགས་ཅན་བད་ཀན་འོ་
རུལ་འདྲ་བ་ནི།། ཟུང་[ ཟུངས] མི་ཐུབ་པའི་རྟགས་ཡིན་ཅུང་ཞིག་ངན།།
དམུ་ཆུའི་ནད་ལ་ཞོད་ཆེན་ཆུ་དང་འདྲ།། མ་ཞུའི་ནད་ལ་བརྐ་ཞིང་ཟས་དྲི་བྲོ།།
སྤྱི་ཙམ་མ་གཏོགས་ནད་ཀྱི་དབྱེ་བ་ཀུན།། ཆུ་ལ་ངོས་བཟུང་དཀའ་བས་ན་
ལུགས་དང་།། རྩ་བསྒྲགས་ཞིབ་ཏུ་བརྟགས་པར་བྱ་དགོས་སོ།། ལེགས་ཉེས་
རིམ་གྲོ་ལོ་མ་ཆུ་ལྡང་དང་།། གདོན་གྱི་ངོས་འཛིན་ནམ་མཁའི་གྲ་[ པྲ]
གཟུགས་བརྟགས།།

16
༄༅ །།ནད་ཐོག་ཉམས་ཡིག་ཕྱོགས་བསྒྲིགས།
༥ གསོ་བའི་ཐང་སྦྱོར།
དེ་དག་གསོ་བའི་ཐང་སྦྱོར་སྡེ་ཚན་ལྔ།། མགོ་ནད་སྤྱི་ལ་ཀ་ལི་སྤུར་
འཇོམས་ཐང༌།། སྟོད་ནད་སྤྱི་ལ་སྟོང་ཟིལ་བདེ་བྱེད་ཐང་།། སྨད་ནད་སྤྱི་ལ་
གསེར་སྡེ་དགུ་བསྒྲིལ་ཐང་།། བར་ནད་སྤྱི་ལ་སིནྡྷུའི་སྦྱོར་བའི་ཐང་།། ལུས་
སྤྱིའི་ནད་ལ་སླེ་ཏྲེ་[ ཏྲེས ] སྦྱོར་བའི་ཐང་།། ཐང་སྦྱོར་འདི་རྣམས་སྔོན་དུ་
བཏང་བ་ན།། ནད་རྣམས་ཟུག་གཅོག་བྱེར་བ་སྡུད་ཅིང་གསོད།། ནད་ངོས་
ཟིན་དང་མི་ཟིན་གང་ཡིན་ཀྱང༌།། ཉེས་པ་མེད་ཅིང་སྔོན་འགྲོའི་སྤྱི་སྨན་ཡིན།།
མགོ་ཐལ་༼ ཐང』རིགས་གསུམ་མི་རྟ་ཁྱི་གསུམ་ཐོད་རུས་གང་རྙེད་དུག་ཉུང་དང་།།
འཇིབ་རྩི་མེ་ཏོག་སྨུག་པོ་ཅན་རི་ ཤོ་སྦྱོར་བ་དང་པོའི་སྡེ།། སྟོང་ཟིལ་ཨ་ཕྱག་འོམ་བུ་
སྟག་ཚེར་ཀཎྜ་ཀ་རི་ཆེ་བ་དང་།། སེ་བའི་འབྲུ་ཡུལ་སྐད་དུ་ནི་སེ་ཤིང་ངམ་ལུག་གུ་ཐུར་འབྲས་བུ་ལ་ཨ་ཡུ་
མཛུའུ་ཟེར་བ་དེ་རེད་རྣམས་སྦྱོར་བ་གཉིས་པའི་སྡེ།། གསེར་སྡེ་ཡུངས་དཀར་གུར་གུམ་གོ་
ཡུ་སྨད་འབྲས་གསུམ་དང་།། སྔོ་ཡི་ཚ་བ་གསུམ་སྦྱོར་གསུམ་པའི་སྡེ།། སིནྡྷུ་མཛོ་
མོ་སྨད་འབྲས་ཡུལ་སྐད་ཁྱི་རྔ་ཡོག་ཐུར་རྩ་བ་གསུམ་ཉི་དགའ་དང་།། སེ་སྨན་འབྲུ་ཛ་ཏི་སྦྱར་
བ་བཞི་པའི་སྡེ།། སླེ་ཏྲེ་「 ཏྲེས] སེང་ལྡེང་མཁན་དཀར་གསེར་འགོ་ཤུག་ཚེར་ཏུ་རུ་
དང༌།། གཟེ་མ་ར་མགོ་སྦྱར་བ་ལྔ་བའི་སྦྱོར་སྡེའི་གྲང་།།
༦ ཕྱེ་མའི་སྡེ་ཚན་སྦྱོར་ཚུལ།
ཕྱེ་མའི་སྡེ་ ཚན་ སྦྱོར་ཚུལ་བསྟན་པ་ནི།།